ΓΡΑΠΤΗ ΕΡΩΤΗΣΗ E-3288/01

υποβολή: Martin Callanan (PPE-DE) προς την Επιτροπή

(27 Νοεμβρίου 2001)

Θέμα: Δαπάνες από τον προϋπολογισμό του 1999

Ποιες ήταν οι συνολικές δαπάνες και η επιμέρους κατανομή τους (συμπεριλαμβανομένων των μισθών, εξόδων, συντάξεων, ασφαλειών, απώλειας αξιωμάτων) το 1999 για:

1. τους 20 Επιτρόπους·

2. το διοικητικό προσωπικό·

3. διαφήμιση και δημοσιότητα·

Απάντηση της κας Schreyer εξ ονόματος της Επιτροπής

(22 Ιανουαρίου 2002)

Οι δαπάνες για τους 20 Επιτρόπους καθώς και για το σύνολο του προσωπικού της Επιτροπής καλύπτονται από τις πιστώσεις που είναι εγγεγραμμένες στον τίτλο Α-1 — Δαπάνες για τα μέλη και το προσωπικό του οργάνου — του γενικού προϋπολογισμού της Ευρωπαϊκής Ένωσης.

Τα στοιχεία για το οικονομικό έτος 1999 είναι τα ακόλουθα:

1. Όσον αφορά τους Επιτρόπους, για το σύνολο των θέσεων του προϋπολογισμού του κεφαλαίου A-10 — Μέλη του οργάνου — η ανάλωση των κονδυλίων ανήλθε σε 12 487 000 ευρώ, δηλαδή το 99.18 % των εγγεγραμμένων πιστώσεων.

2. Όσον αφορά το τοποθετημένο στην έδρα προσωπικό το 1999, για το σύνολο των θέσεων του προϋπολογισμού του κεφαλαίου A-11 — προσωπικό εν ενεργεία — η ανάλωση των πιστώσεων ανήλθε σε 1 203 313 300 ευρώ, δηλαδή το 99.21 % των εγγεγραμμένων πιστώσεων.

Οι λοιπές δαπάνες λειτουργίας στην έδρα καλύπτονται από τους τίτλους A-2 — ακίνητα,λικό και διάφορες δαπάνες λειτουργίας —, A-5 — Πληροφορική — και A-7 — δαπάνες συμπληρωματικού προσωπικού και αποκεντρωμένες δαπάνες λειτουργίας. Οι δαπάνες αυτές κατανέμονται κατ' αναλογία με το προσωπικό πουπηρετούσε το 1999.

Τα αριθμητικά στοιχεία για την εκτέλεση των διαφόρων αυτών τίτλων είναι τα ακόλουθα:

- Τίτλος A-2: 309 550 442 ευρώ, δηλαδή το 99.54 % των εγγεγραμμένων πιστώσεων·

- Τίτλος A-5: 94 033 766 ευρώ, δηλαδή το 99.97 % των εγγεγραμμένων πιστώσεων·

- Τίτλος A-7: 193 055 479 ευρώ, δηλαδή το 92.07 % των εγγεγραμμένων πιστώσεων.

Όσον αφορά τις δαπάνες προσωπικού και λειτουργίας των αντιπροσωπειών της Κοινότητας, οι τελευταίες καλύπτονται από τον τίτλο A-6. Κατά το 1999, το ποσοστό ανάλωσης των πιστώσεων ανήλθε ουσιαστικά στο 100 % των πιστώσεων, δηλαδή 221 923 000 ευρώ.

Όσον αφορά τα γραφεία της Επιτροπής, οι δαπάνες για το προσωπικό καλύπτονται από το κεφάλαιο A-11 που προαναφέρεται, ενώ οι δαπάνεςποδομών και λειτουργίας καλύπτονται από το άρθρο A-420 — Γραφεία στην Κοινότητα: κτίρια,λικό, λειτουργία και πληροφορική. Κατά το 1999, οι εν λόγω δαπάνες ανήλθαν σε 13 375 408 ευρώ, δηλαδή το 95.37 % των πιστώσεων.

3. Όσον αφορά τις δαπάνες για διαφήμιση και δημοσιότητα, η Επιτροπή δεν πραγματοποιεί δαπάνες του είδους αυτού παρά μόνο εάν πρόκειται για τα έξοδα δημοσιεύσεων στο πλαίσιο διοργανικών διαγωνισμών που καλύπτονται εν μέρει από τις πιστώσεις που είναι εγγεγραμμένες στη θέση A-4020. Κατά το 1999 η ανάλωση στο εν λόγω κονδύλιο ανήλθε σε 3 079 953 ευρώ, δηλαδή το 86.53 % των εγγεγραμμένων πιστώσεων.

Όλες οι εν λόγω πληροφορίες περιλαμβάνονται στο λογαριασμό διαχείρισης της Επιτροπής(1) καθώς και στην Επίσημη Εφημερίδα όπου δημοσιεύθηκε ο προϋπολογισμός 2001(2). Τα δύο αυτά έγγραφα παρουσιάζουν αναλυτικά τις διοικητικές δαπάνες κατά το 1999.

Εξάλλου, η Επιτροπή είναι διαθέσιμη να απαντήσει σε οποιαδήποτε συγκεκριμένη ερώτηση που αφορά κάποιο από τα κονδύλια του προϋπολογισμού που αναφέρονται στα εν λόγω έγγραφα.

(1) Λογαριασμός διαχείρισης και δημοσιονομικός ισολογισμός για τις πράξεις του προϋπολογισμού του οικονομικού έτους 1999: Τόμος 1: SEC(2000)537· Τόμος 2: SEC(2000)538;· Τόμος 3: SEC(2000)539· Τόμος 4: SEC(2000)1624.

(2) ΕΕ L 56 της 26.2.2001.